Az, hogy Antall József sírján egy tízes erősségű gym (edzőterem, ahol a pokémonokat edzhetjük) található, még bennünket, gyakorlottakat is meglepett – elképzelik, amint párbajoznak a játékosok?

A Marilyn Didibár nevű stopot inkább nem publikáljuk – Jézus viszont nekünk is megjelent a sarkon.

Így neveld a pokémonod

Egy könyv a kezdőknek, egy a haladóknak

hirdetés

Bár nagyot zuhant a népszerűsége, világszerte még mindig mintegy 30 millió ember játssza a Pokémon Go nevű játékot. A játékosok vajmi kevés segítséget kapnak az elinduláshoz, így a mesterek többnyire online fórumokon és szájhagyomány útján képzik magukat. Most viszont magyarul is megjelent két kézikönyv, amely segítséget nyújt az elakadt mestereknek, akik nem akarják órákig bújni a netet egy-egy hasznos tanácsért. A szerző, Justin Ryan saját bevallása szerint megszállott pokémonozó, és szemfüles módon gyorsan össze is szedett mindent, amit a játékról tudni illik, és könyvet írt belőle. Az Athenaeum kiadó gyors reagálású egységként már meg is jelentette a kétkötetes alkotást.

Az első rész alapvető szabályokat és tippeket tartalmaz, a második a játék későbbi, párbajozós szakaszához nyújt komoly segítséget – és épp ez a leghomályosabb terület, a legtöbben csak ész nélkül lövöldöznek egymásra pokémonjaikkal, pedig némi logikával és tanulással hatványozható az eredmény. Melyik pokémon győzi le könnyedén a másikat? Hogyan taktikázzunk párbaj közben, miként ugorhatunk el a támadás elől? Hogyan fejleszthetünk erős pokémonokat? Szülőknek és nagyszülőknek, akik gyerekeik kedvéért próbálnak felzárkózni, igazi életmentő.